VENDIM
Nr. 36/2022

PËR DISA SHTESA DHE NDRYSHIME NË VENDIMIN E KUVENDIT NR. 93/2017, “PËR MIRATIMIN E STRUKTURËS ORGANIZATIVE, ORGANIKËS 
DHE KLASIFIKIMIT TË PAGAVE TË PERSONELIT 
TË KOMISIONIT TË PAVARUR TË KUALIFIKIMIT”, TË NDRYSHUAR

Në mbështetje të nenit 78 dhe nenit C të Kushtetutës; si dhe neneve 18, pika 1, dhe 29, pika 5, të ligjit nr. 84/2016, “Për rivlerësimin kalimtar të gjyqtarëve dhe prokurorëve në Republikën e Shqipërisë”, me propozimin e Komisionit të Pavarur të Kualifikimit,

KUVENDI
I REPUBLIKËS SË SHQIPËRISË

VENDOSI:

I. Miratohen ndryshimet në strukturë, organikë dhe klasifikimin e pagave të Komisionit të Pavarur të Kualifikimit.
II. Organika dhe klasifikimi i pagave të personelit është sipas lidhjes nr. 1 bashkëlidhur këtij vendimi.
III. Struktura organizative është sipas lidhjes nr. 2 bashkëlidhur këtij vendimi.
IV. Këshilltari ligjor dhe ekonomik i Komisionit të Pavarur të Kualifikimit, sipas rastit, përfitojnë një pagesë shtesë për shkak të vështirësisë në punë. Pagesa vjetore e shtesës për shkak të vështirësisë është jo më shumë se 3 paga mujore dhe jepet sipas kritereve dhe procedurave të përcaktuara me vendim të mbledhjes së anëtarëve të Komisionit.
V. Punonjësit administrativë të Komisionit përfitojnë shtesën mujore për natyrë të veçantë pune në masën 10% të pagës për pozicion apo të pagës bazë për klasë. Punonjësit administrativë, të cilët sipas këtij vendimi përfitojnë shtesa të tjera të së njëjtës natyrë të përcaktuara në të, do të përfitojnë vetëm njërën prej shtesave, atë me vlerën më të madhe.
VI. Ky vendim hyn në fuqi menjëherë.

Miratuar në datën 12.5.2022.

KRYETARE
Lindita Nikolla 















Lidhja nr. 1 

ORGANIKA DHE KLASIFIKIMI I PAGAVE 
TË KOMISIONIT TË PAVARUR TË KUALIFIKIMIT

	FUNKSIONI ORGANIK
	Klasifikimi i pagës
	Numri

	
	
	(2)

	I. KRYETAR
	G3*
	1

	Sekretar
	Sekretar në kabinetin e
kryetarit të Kuvendit**
	1

	
	
	

	II. KOMISIONERËT
	G3*
	(11)

	
	
	

	III. NJËSIA E SHËRBIMIT LIGJOR
	(36)

	Këshilltarë jurist
	80% e pagës G3*
	24

	Këshilltarë ekonomistë
	80% e pagës G3*
	12

	
	
	

	IV. SEKRETAR I PËRGJITHSHËM
	I-a
	1

	
	
	

	V. DREJTORIA E MENAXHIMIT TË ÇËSHTJEVE
DHE MARRËDHËNIEVE ME MEDIEN DHE PUBLIKUN
	(15)

	Drejtor
	II-b
	1

	Specialist sekretarie gjyqësore
	III-b
	6

	Specialist jurist
	III-b
	2

	Specialist për zbardhjen dhe redaktimin e vendimeve
	III-b
	2

	Përkthyes
	II-b
	2

	Koordinator për medien dhe marrëdhëniet me jashtë
	III-a
	1

	Specialist pritjeje me popullin
	III-b
	1

	
	
	

	VI. DREJTORIA EKONOMIKE DHE 
E SHËRBIMEVE MBËSHTETËSE
	(11)


	Drejtor
	II-b
	1

	Specialist financë/buxhet
	III-b
	1

	Specialist i burimeve njerëzore
	III-b
	1

	Specialist financë/prokurime
	III-b
	1

	Specialist IT ***
	III-b
	1

	Specialist protokolli/arkivi ****
	III-b
	2

	Magazinier
	VI
	1

	Punonjës pastrimi
	II
	2

	Shofer/korrier
	V
	1

	
	
	

	TOTAL
	
	76



Shënim: 
* Sipas ligjit “Për statusin e gjyqtarëve dhe prokurorëve në Republikën e Shqipërisë”. 
** Kategoria e pagës për sekretarin e kryetarit është sipas vendimit përkatës të Këshillit të Ministrave për pagat e nëpunësve civilë në administratën shtetërore dhe institucione të tjera të pavarura.
 *** Punonjësit në pozicionin e specialistëve të teknologjisë së informacionit përfitojnë shtesën për natyrë të veçantë pune në masën dhe sipas kushteve të përcaktuara në vendimin përkatës të Këshillit të Ministrave për pagat e nëpunësve civilë në administratën shtetërore dhe institucione të tjera të pavarura. 
**** Punonjësit në pozicionet specialist arkivi, përfitojnë shtesë për kushte të vështira e të dëmshme për shëndetin sipas kushteve dhe masës së përcaktuar në vendimin përkatës të Këshillit të Ministrave për pagat e nëpunësve civilë në administratën shtetërore dhe institucione të tjera të pavarura.
 ***** Përfitimet për kushtet e vështira e të dëmshme të shëndetit për punonjësit mbështetës janë sipas përcaktimeve në vendimin përkatës të Këshillit të Ministrave për pagat e punonjësve të institucioneve buxhetore.

Lidhja nr. 2

STRUKTURA ORGANIZATIVE E KOMISIONIT TË PAVARUR TË KUALIFIKIMIT

